|  |
| --- |
| Številka: 007-460/2015  |
| Ljubljana:  |
| EVA: 2015-2550-0180 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Uredba o koncesiji za rabo vode za proizvodnjo pijač v Drogi Kolinski d. d. iz vrtine G-4/70** –predlog za obravnavo |
| 1. **Predlog sklepov vlade:**
 |
| Na podlagi prvega odstavka 137. člena in dvanajstega odstavka 199.a člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15) ter 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13 in 56/15) je Vlada Republike Slovenije na … seji dne … sprejela naslednji  SKLEP:Vlada Republike Slovenije je izdala Uredbo o koncesiji za rabo vode za proizvodnjo pijač v Drogi Kolinski d. d. iz vrtine G-4/70, ki se objavi v Uradnem listu Republike Slovenije.  Mag. Darko Krašovec GENERALNI SEKRETARPREJMEJO: * Ministrstvo za okolje in prostor
* Ministrstvo za finance
* Ministrstvo za gospodarski razvoj in tehnologijo
* Ministrstvo za kmetijstvo, gozdarstvo in prehrano
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - Irena Majcen, ministrica za okolje in prostor- Mag. Tanja Bogataj, državna sekretarka, MOP- Leon Behin, generalni direktor, Direktorat za vode in investicije, MOP- Tomaž Štembal, podsekretar, - Mateja Žnidaršič, višja svetovalka |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Gradivo je koncesijski akt, ki določa posebno pravico do rabe vode za proizvodnjo pijač. Uredba ureja predmet, obseg in območje koncesije, pogoje za pridobitev koncesije, obveznosti koncesionarja glede izvajanja koncesije, plačilo za koncesijo, vsebino koncesijske pogodbe, kjer se podrobneje uredijo medsebojna razmerja med koncedentom in koncesionarjem, in nadzor nad izvajanjem koncesije. Na podlagi tega koncesijskega akta se koncesija podeljuje brez javnega razpisa v skladu s petim odstavkom 199.a členom člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15).S podeljevanjem koncesij MOP izvaja popravljalne ukrepe, ki jih je predložilo in potrdilo Računsko sodišče v svoji reviziji o izvajanju Zakona o vodah za leti 2009 in 2010. Računsko sodišče je v svojem revizijskem poročilu št. 3260-1/2011 z dne 26. 3. 2013 v zvezi s postopki podelitve koncesij ugotovilo velike zamude in sicer v vseh fazah podelitve. Po mnenju Računskega sodišča so bili pri podeljevanju koncesij zavezanci po določbi 199. člena zakona o vodah obravnavani neenakopravno in selektivno, čeprav so vsi v obdobju veljavnosti zakona o vodah vodo rabili. Tiste, ki jim je koncesije podelilo, je obremenilo s plačevanjem koncesnin, večina pa koncesnin ni plačevala. Subjektom, ki jim niso bile odmerjene koncesnine, je bil tako omogočen neupravičeno boljši konkurenčni položaj v primerjavi s subjekti, ki koncesijo plačujejo. Podelitev koncesij predstavlja tudi zagotavljanje pravne varnosti vseh uporabnikov vode. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | **DA**/NE |
| d) | okolje, vključno s prostorskimi in varstvenimi vidiki | **DA**/NE |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| **7.a Predstavitev ocene finančnih posledic nad 40.000 EUR:** Koncesionar bo plačeval plačilo za koncesijo, katerega višina se izračuna po enačbi iz 6. člena uredbe, kar po oceni po trenutno dostopnih podatkih (brez upoštevanega deleža čistega letnega prihodka) znaša 61.415 € na leto. Plačilo koncesnine v skladu z uredbo se začne za obdobje od 1.1.2016 dalje. Pri določitvi plačil koncesnin ne gre za nove ali povečane obremenitve uporabnikov, saj je dejstvo, da uporabniki te dajatve do sedaj niso plačevali, čeravno so vodo rabili. Gre za redno plačilo koncesijske dajatve na podlagi podeljenih vodnih pravic. V konkretnem primeru gre za obstoječega uporabnika vode, ki je vodo uporabljal, zanjo pa ni plačeval plačil za rabo vode. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | 0 | +61.415 EUR⃰⃰⃰ | +61.415 EUR⃰⃰⃰⃰ | +61.415 EUR⃰ |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **Opomba:**⃰ ocena finančnih posledic za posamično leto je narejena na podlagi trenutno dostopnih podatkov (brez upoštevanega deleža čistega letnega prihodka). Pčisti-prihodek je čisti letni prihodek od prodaje naravne mineralne, namizne vode in brezalkoholnih pijač, ki je izkazan v izkazu poslovnega izida proizvajalca pijač za leto, za katero se določa plačilo za koncesijo.Za višino prve akontacije plačila za koncesijo se uporabijo podatki o čistem prihodku koncesionarja iz prodaje pijač za leto 2015, ki jih mora koncesionar poslati najkasneje do 15.maja 2016. |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
| Datum objave na spletni strani predlagatelja: **4. 12. 2015**V razpravo so bili vključeni: * **Zavod RS za varstvo narave,**
* **Zavod za ribištvo Slovenije,**
* **Inštitut za vode RS.**

Opomba: Gradivo je koncesijski akt in predstavlja tipsko uredbo za rabe vode za proizvodnjo. Gradivo tipske uredbe je bilo predhodno usklajeno z zgoraj naštetimi.Javnost je bila vključena v pripravo gradiva tudi preko portala e-demokracija.* se gradivo ne nanaša nanj
 |
| **9. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **10. Gradivo je uvrščeno v delovni program vlade:** | **DA**/NE |
|  Irena Majcen ministrica |

**PRILOGA:**

- predlog uredbe

- obrazložitev

**PREDLOG**

2015-2550-0180

Na podlagi prvega odstavka 137. člena in dvanajstega odstavka 199.a člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15) ter 165. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13 in 56/15) Vlada Republike Slovenije izdaja

**UREDBO**

**o koncesiji za rabo vode za proizvodnjo pijač v Drogi Kolinski d. d. iz vrtine G-4/70**

I. PREDMET IN OBSEG KONCESIJE

1. člen

(predmet koncesije)

1. Ta uredba je koncesijski akt, na podlagi katerega Vlada Republike Slovenije (v nadaljnjem besedilu: vlada) podeli koncesijo za rabo podzemne vode za proizvodnjo pijač (v nadaljnjem besedilu: koncesija) iz vrtine:

G-4/70 (ID znak 1164-764/3-0), koordinate (Y: 544795, X: 125910, Z: 350).

1. Obseg vodne pravice, izražen kot največja dovoljena skupna letna prostornina (količina) rabe podzemne vode iz vrtine G-4/70 je 31.550 m3/leto, Največja dovoljena trenutna prostornina (količina) rabe podzemne vode iz vrtine G-4/70 1,8 l/s.
2. Koncesija se podeli za rabo podzemne vode za proizvodnjo pijač s klasifikacijsko številko 12.1. v skladu s predpisom, ki ureja klasifikacijo vrst posebne rabe vode in naplavin.
3. Območje koncesije obsega območje vrtine G-4/70 in zajema podzemno vodo iz vodnega telesa podzemne vode Spodnji del Savinje ob Sotli (VTPodV\_1009), in sicer iz prvega vodonosnika.
4. Napajalno območje vrtine G-4/70 in meja tega območja se prikažeta na digitalnem podatkovnem sloju v državnem koordinatnem sistemu in objavita v informacijskem sistemu okolja.

II. POGOJI ZA PRIDOBITEV IN IZVAJANJE KONCESIJE

2. člen

(pogoji za pridobitev koncesije)

1. Koncesija se podeli brez javnega razpisa pravni in fizični osebi, ki ima v posesti in uporablja objekte za proizvodnjo pijač v objektih družbe Droga Kolinska d. d.
2. Oseba iz prejšnjega odstavka pridobi koncesijo brez javnega razpisa, če:
3. je vložila pobudo za izdajo koncesijskega akta oziroma vlogo za izdajo koncesije v skladu s predpisi, ki urejajo vode;
4. je tehnično usposobljena in opremljena za izvajanje dejavnosti proizvodnje pijač;
5. ima pravnomočno uporabno dovoljenje za objekte, v katerih se rabi podzemna voda za dejavnost proizvodnje pijač, in
6. proti njej ni uveden postopek prisilne poravnave, stečaja ali likvidacijski postopek ali ni prenehala poslovati na podlagi sodne ali druge prisilne odločbe.
7. Koncesija se podeli za obdobje 30 let.
8. Koncesijsko obdobje iz prejšnjega odstavka začne teči z dnem sklenitve koncesijske pogodbe.

3. člen

(pogoji izvajanja koncesije)

1. Oseba, ki pridobi koncesijo (v nadaljnjem besedilu: koncesionar), mora pri izvajanju koncesije izpolnjevati naslednje okoljevarstvene pogoje, pogoje varstvenega režima in načina rabe podzemne vode:
2. zagotavljati, da največja dovoljena letna prostornina (količina) rabe podzemne vode in največja dovoljena trenutna prostornina (količina) rabe podzemne vode iz drugega odstavka 1. člena te uredbe nista preseženi;
3. zagotavljati, da s svojo dejavnostjo ne povzroči poslabšanja ali ne prepreči doseganja dobrega kemijskega in količinskega stanja vodnega telesa podzemne vode, določenega v skladu s predpisom, ki ureja stanje podzemnih voda;
4. imeti črpališče urejeno tako, da je preprečen vnos onesnaževal v vodonosnik;
5. dejavnost izvajati tako, da pride le do občasnih sprememb toka podzemne vode ali do stalnih sprememb toka le na omejenem prostoru, vendar pa to ne sme povzročiti vdora druge vode ter stalnega in jasno izraženega umetnega trenda v spremembah toka, zaradi katerega bi do takih vdorov lahko prišlo pozneje;
6. zagotavljati monitoring v skladu s 4. členom te uredbe in prilogo, ki je sestavni del te uredbe;
7. izvajati ukrepe iz predpisa, ki ureja načrt upravljanja voda za vodni območji Donave in Jadranskega morja, in
8. uporabljati podzemno vodo izključno za lastne potrebe, za katere se podeljuje koncesija.
9. Koncesionar mora pri izvajanju koncesije izpolnjevati naslednje naravovarstvene pogoje:
10. zagotavljati, da ne ogroža naravnega ravnovesja vodnih in obvodnih ekosistemov, in
11. preprečiti škodljive vplive ter ogrožanje naravnih vrednot in območij, varovanih po predpisih, ki urejajo ohranjanje narave.
12. Koncesionar mora pri izvajanju koncesije izpolnjevati druge pogoje, in sicer:
13. skrbeti za varstvo objektov in naprav za rabo podzemne vode ter za njihovo redno vzdrževanje;
14. vzpostaviti stalen nadzor nad objekti in napravami za rabo podzemne vode ter zagotavljati dostop samo pooblaščenim osebam koncesionarja;
15. dopustiti izvajanje meritev za potrebe državnega monitoringa podzemnih voda na vseh vrtinah, ki jih upravlja;
16. po navodilu koncedenta sodelovati pri izvajanju kratkotrajne (do 24-urne) popolne prekinitve odvzema vode, ki ga zaradi ocenjevanja količinskega stanja podzemne vode praviloma enkrat letno istočasno izvedejo vsi koncesionarji, ki odvzemajo vodo iz istega vodonosnika (prekinitveni test);
17. zagotoviti koncedentu brezplačen dostop do podatkov o dosedanjih raziskavah, ki lahko dajo podatke o podzemni vodi;
18. trajno hraniti tehnično, litološko, hidrogeološko dokumentacijo in dokumentacijo, potrebno za izvajanje monitoringa iz 4. člena te uredbe, v tiskani in digitalni obliki;
19. zagotoviti brezplačni dostop do vseh podatkov, ki se nanašajo na rabo vode;
20. vzdrževati ali sanirati vrtine, izvedene pri raziskavah vodnega vira, ki je predmet koncesije;
21. po prenehanju koncesije z objekti in napravami, potrebnimi za izvajanje koncesije, ravnati v skladu z zakonom, ki ureja vode;
22. sodelovati s koncedentom pri izvajanju izrednih ukrepov, če se poveča stopnja ogroženosti zaradi škodljivega delovanja voda, ali intervencijskih in sanacijskih ukrepov ob naravni nesreči zaradi škodljivega delovanja voda in
23. omogočiti brezplačno uporabo objektov in naprav v primeru suše, nenadnega onesnaženja ali poškodbe sistema za oskrbo s pitno vodo, če je to potrebno zaradi zagotavljanja oskrbe s pitno vodo.
24. Koncesionar mora s tehničnimi ali drugimi ukrepi, vključno z zmanjšanjem dovoljene rabe podzemne vode, v določenem obdobju prilagoditi izvajanje koncesije novim razmeram, če pride do:
25. značilnega trenda zniževanja gladine podzemne vode, ki zajema vsaj šestletno obdobje,
26. značilnega trenda negativnih učinkov dolgoročnih sprememb režima toka podzemne vode,
27. preseganja količinskega obnavljanja vodonosnega sistema ali
28. vdora vode iz sosednjega vodonosnika ali površinske vode.
29. Pojave iz prejšnjega odstavka ugotovi koncesionar na podlagi podatkov monitoringa iz 4. člena te uredbe ali ga o njih obvesti pristojni upravni organ.
30. Koncesionar mora odvzemati podzemno vodo in izvajati koncesijo tako, da ne vpliva na drugo dovoljeno posebno rabo vode.

4. člen

(monitoring)

1. Koncesionar mora zagotavljati izvajanje monitoringa, ki obsega monitoring odvzetih količin podzemne vode ter monitoring vpliva rabe vode in nadzor nad hidravličnimi značilnostmi vrtine v skladu z zahtevami iz priloge te uredbe.
2. Monitoring se izvaja po programu, ki ga za obdobje treh zaporednih koledarskih let (v nadaljnjem besedilu: program monitoringa) pripravi koncesionar, potrdi pa Agencija Republike Slovenije za okolje (v nadaljnjem besedilu: agencija).
3. Monitoring je treba izvajati v skladu s predpisi, ki urejajo monitoring podzemnih in površinskih voda, oziroma v skladu s predpisi, ki urejajo meroslovje.
4. Koncesionar mora predložiti agenciji v potrditev program monitoringa najpozneje do 1. julija zadnjega leta pred začetkom novega obdobja, za katero se pripravlja program monitoringa. Agencija potrdi program monitoringa v enem mesecu po njegovem prejemu. Če agencija ugotovi, da program monitoringa ni pripravljen v skladu s prejšnjim odstavkom in prilogo te uredbe, mora koncesionar v enem mesecu od prejema ugotovitev in priporočil agenciji poslati popravljen program monitoringa.
5. Koncesionar mora najpozneje do 28. februarja tekočega leta poslati agenciji poročilo o meritvah, obdelavi podatkov in rezultatih izvajanja monitoringa za preteklo leto v skladu s prilogo te uredbe.
6. Poročilo iz prejšnjega odstavka vsebuje:
* poročilo o meritvah za preteklo leto, ki vsebuje splošni opis izvajanja monitoringa in posebnosti v obdobju, na katero se poročilo nanaša,
* rezultate monitoringa za preteklo leto, ki vsebujejo rezultate po posameznih sestavnih delih monitoringa in parametrih, in
* obdelavo oziroma analizo ter razlago podatkov monitoringa.
1. Obrazec poročila iz petega odstavka tega člena je objavljen na spletni strani agencije.

III. PLAČILO ZA KONCESIJO

5. člen

(opredelitev plačila za koncesijo)

Koncesionar plačuje plačilo za koncesijo za vsako leto rabe podzemne vode posebej ves čas trajanja koncesije.

6. člen

(višina plačila za koncesijo)

1. Plačilo za koncesijo se določi za vsako koledarsko leto posebej.
2. Višina plačila za koncesijo se za posamezno koledarsko leto za podzemno vodo, ki se daje v promet kot naravna mineralna voda, namizna voda in brezalkoholna pijača, izračuna na naslednji način:

Vpl. = 0,01 x Pčisti-prihodek + Vkoncesija x (2,66 x Qnaravna + 2 x Qnamizna + Qpijač),

kjer so:

– Vpl.: plačilo za koncesijo za podzemno vodo, ki se daje v promet kot naravna mineralna voda, namizna voda in brezalkoholna pijača, izraženo v eurih,

– Pčisti-prihodek: čisti letni prihodek od prodaje naravne mineralne vode, namizne vode in brezalkoholnih pijač, ki je izkazan v izkazu poslovnega izida proizvajalca pijač za leto, za katero se določa plačilo za koncesijo, izražen v eurih,

– Qnaravna: letna količina podzemne vode, ki jo je koncesionar dal v promet kot naravno mineralno vodo v letu, za katero se določa plačilo za koncesijo, izražena v 1.000 litrih,

– Qnamizna: letna količina podzemne vode, ki jo je koncesionar dal v promet kot namizno vodo v letu, za katero se določa plačilo za koncesijo, izražena v 1.000 litrih,

– Qpijač: letna količina podzemne vode, ki jo je koncesionar dal v promet kot brezalkoholno pijačo v letu, za katero se določa plačilo za koncesijo, izražena v 1.000 litrih,

– Vkoncesija: višina plačila za koncesijo za 1.000 litrov stekleničene podzemne vode, izražena v eurih.

(3) Višino plačila za koncesijo za 1.000 litrov stekleničene podzemne vode (Vkoncesija) določi vlada s sklepom, ki se objavi v Uradnem listu Republike Slovenije, in se izračuna na naslednji način:

0,08xPvodno-povračilo

Vkoncesija = -------------------------------------

Q1 + 2xQ2 + 2,66xQ3,

kjer so:

– Pvodno-povračilo: vsota vseh plačil vodnega povračila, odmerjenega izvajalcem lokalnih gospodarskih javnih služb oskrbe s pitno vodo v skladu s predpisi, ki urejajo plačevanje vodnih povračil, izražena v eurih,

– Q1: letna količina vse odvzete podzemne vode, ki je bila dana v promet v brezalkoholnih pijačah, izražena v 1.000 litrih,

– Q2: letna količina vse odvzete podzemne vode, ki je bila dana v promet kot izvirska voda, namizna voda ali v pivu, izražena v 1.000 litrih,

– Q3: letna količina vse odvzete podzemne vode, ki je bila dana v promet kot naravna mineralna voda, izražena v 1.000 litrih.

(4) Vrednosti za Pvodno-povračilo, Q1, Q2 in Q3 iz prejšnjega odstavka so izračunane iz podatkov o odmeri vodnih povračil in o proizvodnji pijač v letu, ki je dve leti pred obračunskim letom plačila za koncesijo.

7. člen

(posredovanje podatkov, potrebnih za izračun plačila za koncesijo)

Koncesionar mora organu v sestavi ministrstva, pristojnega za vode, ki je pristojen za pobiranje plačila za vodno pravico, vsako leto najpozneje do 31. marca poslati podatke, potrebne za izračun plačila za koncesijo iz 6. člena te uredbe za preteklo leto.

8. člen

(način plačevanja plačila za koncesijo)

1. Koncesionar plačuje za koncesijo med letom v obliki dveh akontacij na podračun, določen s predpisom, ki ureja podračune in način plačevanja obveznih dajatev in drugih javnofinančnih prihodkov, na podlagi računa.
2. Akontacija znaša polovico zneska, izračunanega po enačbi iz drugega odstavka 6. člena te uredbe.
3. Prva akontacija v letu zapade v plačilo zadnji plačilni dan v juniju, druga akontacija v letu pa zadnji plačilni dan v decembru.
4. Za nepravočasno plačane zneske akontacij oziroma plačila za koncesijo mora koncesionar plačati zakonite zamudne obresti.
5. Koncesionar, ki med letom preneha izvajati koncesijo, mora organu iz 7. člena te uredbe v 30 dneh po prenehanju izvajanja koncesije poslati podatke iz 7. člena te uredbe.

9. člen

(poračun)

1. Morebitno razliko med z akontacijama vplačanimi zneski in višino plačila za koncesijo, določeno v skladu s 6. členom te uredbe, je treba plačati na način iz prvega odstavka prejšnjega člena ali vrniti koncesionarju v 60 dneh po izdaji poračuna plačil za koncesijo.
2. Če koncesionar ni poslal podatkov iz 7. člena te uredbe v predpisanem roku ali je poslal napačne podatke, se za določitev višine plačila za koncesijo uporabijo podatki, s katerimi razpolaga organ iz 7. člena te uredbe.

10. člen

(hramba dokumentacije)

Koncesionar mora hraniti podatke, pridobljene na podlagi monitoringa iz 4. člena te uredbe, še najmanj pet let po preteku koncesijskega obdobja.

IV. KONCESIJSKA POGODBA

11. člen

(sklenitev in vsebina koncesijske pogodbe)

1. Medsebojna razmerja med koncedentom in koncesionarjem se podrobneje uredijo s koncesijsko pogodbo.
2. Koncesijska pogodba je sklenjena, ko jo podpišeta obe pogodbeni stranki.
3. V koncesijski pogodbi se poleg vsebin, ki jih določata zakon, ki ureja vode, in zakon, ki ureja varstvo okolja, določijo zlasti:
4. medsebojna razmerja v zvezi z morebitno škodo, povzročeno z izvajanjem ali neizvajanjem koncesije,
5. razmerja ob spremenjenih in nepredvidljivih okoliščinah,
6. način finančnega in strokovnega nadzora,
7. pogodbene kazni zaradi neizvajanja ali nepravilnega izvajanja koncesije,
8. prenos oziroma odstranitev objektov in naprav ter sanacija vrtine po prenehanju koncesije in
9. medsebojno obveščanje.
10. V koncesijski pogodbi se poleg vsebin iz prejšnjega odstavka podrobneje določijo tudi ukrepi in pogoji iz 3. člena te uredbe na podlagi podatkov o:
11. globini črpanja podzemne vode na ustju vrtine,
12. stanju podzemnih voda na vodnem telesu iz četrtega odstavka 1. člena te uredbe,
13. uporabljanju podzemne vode za oskrbo s pitno vodo,
14. varstvenih območjih v skladu s predpisi, ki urejajo vode,
15. ukrepih iz predpisa, ki ureja načrt upravljanja voda za vodni območji Donave in Jadranskega morja, ter
16. varstvenih in razvojnih usmeritvah oziroma mnenjih, če se rabi voda na območju naravne vrednote oziroma na območju, varovanem po predpisih, ki urejajo ohranjanje narave.

V. PREHODNE IN KONČNA DOLOČBA

1. člen

(višina plačila v prehodnem obdobju za rabo vode)

Plačilo za koncesijo se začne plačevati 1. januarja 2016.

1. člen

(izhodiščna vrednost enote posebne rabe vode v prehodnem obdobju)

1. Vlada sprejme sklep iz tretjega odstavka 6. člena te uredbe v enem letu od uveljavitve te uredbe.
2. Do uveljavitve sklepa iz prejšnjega odstavka znaša višina plačila za koncesijo za 1.000 litrov stekleničene podzemne vode Vkoncesija 1,91 eura.
3. člen

 (prva akontacija in podatki za izračun do vzpostavitve poročanja o monitoringu)

1. Višino prve akontacije plačila za koncesijo za rabo vode določi organ iz 7. člena te uredbe na podlagi podatkov o čistem prihodku koncesionarja iz prodaje pijač za leto 2015 in o količini podzemne vode, ki jo je koncesionar dal v promet v letu 2015.
2. Podatke iz prejšnjega odstavka mora koncesionar poslati organu iz prejšnjega odstavka najpozneje do 15. maja 2016.
3. Če podatki iz prejšnjega odstavka niso poslani v roku iz prejšnjega odstavka, se za izračun plačila za koncesijo uporabijo podatki, s katerimi razpolaga organ iz prvega odstavka tega člena.
4. člen

(prvi program monitoringa in prvo poročilo o monitoringu)

1. Koncesionar mora prvi program monitoringa iz drugega odstavka 4. člena te uredbe predložiti agenciji v potrditev najpozneje v šestih mesecih od sklenitve koncesijske pogodbe.
2. Koncesionar mora prvič poslati poročilo iz petega odstavka 4. člena te uredbe najpozneje do 28. februarja leta, ki sledi letu potrditve prvega programa monitoringa.
3. člen

 (začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, dne

EVA 2015-2550-0180

Vlada Republike Slovenije

dr. Miro Cerar

predsednik

Priloga

MONITORING

1. Splošno

Monitoring iz 4. člena te uredbe vključuje:

* monitoring odvzetih količin podzemne vode,
* monitoring vpliva rabe in nadzor nad hidravličnimi značilnostmi vrtine.

Koncesionar mora zagotavljati kakovost podatkov z meroslovnim obvladovanjem merilne opreme. Postopek izvajanja meritev mora zagotavljati primerljivost rezultatov v celotnem obdobju programa monitoringa. Koncesionar mora hraniti vse pridobljene podatke v celotnem trajanju koncesije.

1. Monitoring odvzetih količin podzemne vode

Z monitoringom odvzetih količin podzemne vode se spremlja količina odvzete podzemne vode z opravljanjem meritev dejanske količine odvzete podzemne vode z ustreznim merilnikom pretoka vode in elektronskim zapisovanjem tako, da se lahko trenutna količina in skupna odvzeta količina podzemne vode kadar koli preverita.

1. Monitoring vpliva rabe vode in nadzor nad hidravličnimi značilnostmi vrtine
2. Za ugotavljanje morebitnih sprememb razmer se izvajata monitoring vpliva rabe vode in nadzor nad hidravličnimi značilnostmi objekta za odvzem vode. Pri tem se spremljajo:
* stopnja količinskega obnavljanja,
* stalnost fizikalno-kemijskih značilnosti podzemne vode in
* stalnost hidravličnih značilnosti objekta za odvzem podzemne vode (v nadaljnjem besedilu: objekt).
1. Spremljanje stopnje količinskega obnavljanja

Stopnjo količinskega obnavljanja podzemne vode je treba ugotavljati s stalnim spremljanjem gladine oziroma tlaka podzemne vode, pretoka odvzete vode in njihovega trenda za posamezne objekte ter to letno vrednotiti v povezavi z rezultati vsakoletne kratkotrajne istočasne in popolne prekinitve odvzema podzemne vode v celotnem vodonosniku (prekinitveni test).

Ugotavljati je treba:

* razpon gladine podzemne vode ter sezonski in dolgoročni trend,
* odvisnost znižanja gladine in podzemne vode od količine črpanja in hidroloških razmer,
* učinke kratkotrajnih popolnih prekinitev rabe (odvzema) podzemne vode (prekinitveni test) in
* doseganje kritične vrednosti gladine podzemne vode.

Monitoring spremljanja stopnje količinskega obnavljanja je treba izvajati z meritvami:

* odvzete količine vode iz vrtine za odvzem vode in
* gladine (tlaka) podzemne vode v vrtini za odvzem.

Meritev pretoka odvzetih količin vode mora biti stalna in zvezna z zapisovanjem trenutne količine pretoka in kumulativne količine načrpane vode vsaj enkrat na uro.

Meritve gladine podzemne vode na vrtini za odvzem vode se izvajajo s tlačno sondo in elektronskim zapisovanjem gladine podzemne vode ali na drug način, ki omogoča primerljivo kakovost rezultatov. Meritev gladine (tlaka) podzemne vode mora biti stalna in zvezna z zapisovanjem podatkov vsaj enkrat na uro.

1. Spremljanje fizikalno-kemijskih značilnosti podzemne in odpadne vode

Z analizo fizikalno-kemijskih značilnosti podzemne vode iz vrtine za odvzem vode je treba ugotavljati kemijsko sestavo in posredno tudi spremembo količinskega stanja (toplotne vrednosti) izkoriščanega vodonosnika.

Spremljanje fizikalno-kemijskih značilnosti vode je treba izvajati z analizo kemijske sestave podzemne vode iz vrtine za odvzem vode.

Ob vsakem vzorčenju za analizo kemijske sestave odvzete podzemne vode je treba na mestu objekta izmeriti osnovne fizikalno-kemijske lastnosti podzemne vode:

* specifično električno prevodnost,
* pH,
* oksidacijsko-redukcijski potencial,
* vsebnost kisika in nasičenost s kisikom ter

Nabor parametrov:

Iz pipe na ustju vrtin za odvzem vode morajo biti enkrat letno ugotovljene vsebnosti za naslednje značilne parametre:

|  |  |
| --- | --- |
| kalcij (Ca2+) |  |
| magnezij (Mg2+) |  |
| kalij (K+) |  |
| natrij (Na+) |  |
| hidrogenkarbonat (HCO3-) |  |
| klorid (Cl-) |  |
| sulfat (SO42-) |  |
| fosfat (PO43-) |  |
| nitrat (NO3-) |  |
| nitrit (NO2-) |  |
| amonij (NH4+) |  |
| železo (Fe (skupno)) |  |
| mangan (Mn (skupni)) |  |
| sušni preostanek pri 105 °C |  |
| kremenica (SiO2) |  |
| raztopljeni CO2 |  |
| mineralizacija (TDS – skupne raztopljene snovi) |  |
|  |  |

Pri določanju vsebnosti analiziranih parametrov je treba upoštevati najnižje razpoložljive meje zaznavanja in določanja (meja določljivosti analitske metode). V letnem poročilu o monitoringu je treba navesti meje zaznavnosti in meje določljivosti analitske metode.

Vzorčenje in analizo mora izvajati oseba z laboratorijem, akreditiranim za tovrstne analize.

1. Nadzor nad hidravličnimi značilnostmi vrtin

Nadzor nad hidravličnimi značilnostmi objekta je treba izvajati z:

a) vzdrževanjem opreme in objektov za rabo podzemne vode,

b) meritvami učinkovitosti in specifične izdatnosti vrtin za odvzem vode,

c) meritvami statičnih in dinamičnih pogojev vrtine za odvzem vode.

k a)

Vsa dela in spremembe, ki so bile narejene v ali pri objektu, merilni opremi ali opremi za rabo podzemne vode, je treba zapisovati in o tem poročati v letnem poročilu o monitoringu odvzetih količin podzemne vode. Enkrat tedensko je treba preverjati pravilno delovanje merilnih naprav.

k b)

Meritve učinkovitosti in specifične izdatnosti vrtine za odvzem vode je treba opraviti po vnaprej izdelanem postopku: gre za kratkotrajen poskus, pri čemer je treba vrtino najprej ugasniti in počakati na kvazistabilizacijo gladine in nato črpati vsaj tri različne količine po nekaj ur, s čimer se preizkusijo učinkovitosti vrtine in njene morebitne izgube (črpalni poskus). Črpalni poskus mora biti prvič izveden v treh mesecih po sklenitvi koncesijske pogodbe, če so od zadnjega poskusa pretekla več kot tri leta, in drugič v tretjem letu prvega triletnega obdobja. Nato se črpalni poskus opravlja vsako šesto leto. Postopek izvajanja črpalnega poskusa se natančneje opredeli v programu monitoringa tako, da se zagotovi primerljivost rezultatov v celotnem časovnem obdobju.

k c)

Meritve statičnih in dinamičnih pogojev v vrtini za odvzem vode se izvajajo s spremljanjem gladine (tlaka) v času, ko se izvajajo črpalni poskusi iz prejšnje točke ali prekinitveni test iz 4. točke tretjega odstavka 3. člena te uredbe.

|  |  |
| --- | --- |
|  |  |

Obrazložitev

Uredba o koncesiji za rabo vode za proizvodnjo pijač v Drogi Kolinski d. d. iz vrtine G-4/70 (v nadaljnjem besedilu: uredba) je koncesijski akt, ki daje posebno pravico do rabe podzemne vode za proizvodnjo pijač. Uredba ureja predmet, obseg in območje koncesije, pogoje za pridobitev koncesije, obveznosti koncesionarja glede izvajanja koncesije, plačilo, vsebino koncesijske pogodbe, s katero se podrobneje uredijo medsebojna razmerja med koncedentom in koncesionarjem ter nadzor nad izvajanjem koncesije.

Pravna podlaga za podelitev koncesije za rabo podzemne vode za dejavnost proizvodnje pijač je določena v prvem odstavku 137. člena Zakona o vodah (Uradni list RS, št. 67/02, 110/02 – ZGO-1, 2/04 – ZZdrl-A, 41/04 – ZVO-1, 57/08, 57/12, 100/13, 40/14 in 56/15, v nadaljnjem besedilu: ZV-1), ki določa, da se koncesijski akt lahko izda na podlagi določb zakona, ki ureja koncesijo na naravnih dobrinah, če iz načrta upravljanja z vodami izhaja, da količina in kakovost vodnega ali morskega dobra ali naplavin dovoljujeta nameravano rabo, ta pa je skladna z načelom trajnostne rabe voda, ter v 165. členu Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 48/12, 57/12, 82/13 in 56/15), ki ureja koncesijo na naravni dobrini. V dvanajstem odstavku 199.a člena ZV-1 je nadalje določeno, da Vlada Republike Slovenije izda koncesijske akte na podlagi tega člena najpozneje do 31. decembra 2014.

Skladno z drugim odstavkom 139. člena ZV-1 se za podaljšanje časa trajanja koncesije ali za povečanje njenega obsega koncesija podeli obstoječemu koncesionarju brez javnega razpisa, če se pogoji koncesije niso spremenili in če koncesionar izpolnjuje predpisane pogoje.

V 199. členu prehodnih določb ZV-1 je določeno, da mora pravna ali fizična oseba, ki rabi vodno dobro, ki predstavlja koncesijo po ZV-1, vložiti vlogo za pridobitev koncesije v dveh letih od uveljavitve ZV-1, to je do 10. 8. 2004. V tem primeru se koncesija podeli brez javnega razpisa, poleg pravočasnosti vloge pa je kot dodaten pogoj predpisano tudi pravnomočno uporabno dovoljenje za objekt ali napravo, s katerim se rabi ali izkorišča voda.

Gre za obstoječe objekte in se količina rabe vode ne bo povečala. Uredbe predstavljajo bistveno izboljšanje stanja, saj opredeljujejo monitoring rabe vode podzemne vode, ki je enoten za celo državo in vse koncesionarje in predvideva izvedbo stresnih testov na celotnem območju vodnega telesa podzemne vode kot to že izvajajo sosednje države. Če se na podlagi podatkov monitoringa rabe podzemne vode ali monitoringa stanja podzemne vode ugotovi značilen trend znižanja gladine podzemne vode, ki presega obnavljanje tega vodnega vira, ali pride do vdorov druge vode ali stalnega in jasno izraženega umetnega trenda v spremembah toka podzemne vode, mora koncesionar s tehničnimi ali drugimi ukrepi, vključno z zmanjšanjem dovoljene rabe podzemne vode, v določenem obdobju prilagoditi izvajanje koncesije novim razmeram v skladu z zakonom, ki ureja vode.

ZV-1 v 6. členu opredeljuje plačilo za rabo vode kot okoljsko dajatev za rabo naravnih dobrin. Plačila za rabo vode (koncesnine) so opredeljena v 123. členu ZV-1, določajo pa se v posamičnih koncesijskih aktih. Obveznost plačevanja koncesnine na podlagi te uredbe bo nastopila s 1. januarjem 2016.

Pri določitvi plačil koncesnin ne gre za nove ali povečane obremenitve uporabnikov, saj je dejstvo, da uporabniki te dajatve do sedaj niso plačevali, čeravno so vodo rabili. Gre za redno plačilo koncesijske dajatve na podlagi podeljenih vodnih pravic. V konkretnem primeru gre za obstoječega uporabnika vode, ki je vodo uporabljal, zanjo pa, v delu za vrtino G-4/70, ni plačeval plačil za rabo vode. Z začetkom plačevanja koncesnin vseh uporabnikov vode, bo odpravljeno diskriminatorno obravnavanje uporabnikov vode.

Pri tem pa poudarjamo, da ne gre za plačilo nadomestila za rabo vode za nazaj na podlagi novel Zakona o vodah iz leta 2013 in 2015 za obdobje od 2005 do 2015, temveč za redno koncesijsko dajatev, določeno na podlagi 123. člena ZV-1 (plačilo za možno rabo vode).

S podeljevanjem koncesij Ministrstvo za okolje in prostor izvaja popravljalne ukrepe, ki jih je predložilo in potrdilo Računsko sodišče v svoji reviziji o izvajanju Zakona o vodah za leti 2009 in 2010. Računsko sodišče je v svojem revizijskem poročilu št. 3260-1/2011 z dne 26. 3. 2013 v zvezi s postopki podelitve koncesij ugotovilo velike zamude in sicer v vseh fazah podelitve. Po mnenju Računskega sodišča so bili pri podeljevanju koncesij zavezanci po določbi 199. člena Zakona o vodah obravnavani neenakopravno in selektivno, čeprav so vsi v obdobju veljavnosti ZV-1 vodo rabili. Tiste, ki jim je koncesije podelilo, je obremenilo s plačevanjem koncesnin, večina pa koncesnin ni plačevala. Subjektom, ki jim niso bile odmerjene koncesnine, je bil tako omogočen neupravičeno boljši konkurenčni položaj v primerjavi s subjekti, ki koncesijo plačujejo. Podelitev koncesij predstavlja tudi zagotavljanje pravne varnosti vseh uporabnikov vode, saj so bile zaradi nepodeljenih koncesij zaznane težave uporabnikov vode pri pridobivanju kreditov, prodaji podjetij, pridobivanju subvencij in podobno.

Pobudo za podelitev koncesije, za vrtino G-4/70, je podala dne 18. 8. 2009 gospodarska družba Droga Kolinska, Živilska industrija, d. d. (nadalje: Droga Kolinska, d. d.), ki ima v posesti in upravlja objekte za proizvodnjo pijač. Prav tako ima v posesti in upravljanju vrtino G-4/70. Objekti in vrtine so bili v celotnem obdobju obratovanja namenjeni rabi podzemne vode za dejavnost proizvodnje pijač.

Drugi odstavek 2. člena uredbe določa, da lahko pobudnik za pridobitev koncesije pridobi koncesijo brez javnega razpisa, če:

* je vložil vlogo za izdajo koncesije,
* je tehnično usposobljen in opremljen za rabo podzemne vode za dejavnost proizvodnje pijač,
* ima izdano pravnomočno uporabno dovoljenje za objekte, za rabo podzemne vode za dejavnost proizvodnjo pijač in
* proti njemu ni uveden postopek prisilne poravnave, stečaja ali likvidacijski postopek ali ni prenehal poslovati na podlagi sodne ali druge prisilne odločbe.
* Skladno z Zakonom o dopolnitvah Zakona o vodah (ZV-1C; Ur. l. RS, št. 100/13) je morala pravna ali fizična oseba, ki rabi vodo na dan uveljavitve ZV-1C za proizvodnjo pijač ali potrebe kopališč, ogrevanje in podobno, če se rabi mineralna, termalna ali termomineralna voda, in ji ni bila podeljena koncesija, v treh mesecih od uveljavitve zgoraj navedenega zakona, in sicer do 21. 3. 2014, dati pobudo za izdajo koncesijskega akta.

V postopku za kompleks Droga Kolinska d. d. so bila izdana naslednja uporabna dovoljenja:

* Odločba skupščine občine Šmarje pri Jelšah, št. 351-872/76, z dne 26. 8. 1977, o tehničnem prevzetju objekta cevovoda mineralne vode in plina CO2 in se za ta objekt daje uporabno dovoljenje,
* Uporabno dovoljenje Upravne enote Šmarje pri Jelšah, št. 351-391/2011-10, z dne  1.  8. 2011, za proizvodno skladiščni objekt - proizvodnja koncentrata cockte in ekstrakcije zelišč Rogaška Slatina,
* Uporabno dovoljenje Upravne enote Šmarje pri Jelšah, št. 351-390/2011-9 z dne,  1.  8. 2011, za cevovod mineralne vode in plina CO2 Sp. Kostrivnica-Podplat z navezavo na obstoječi cevovod Gabernik- Rogaška Slatina,
* Uporabno dovoljenje Upravne enote Šmarje pri Jelšah, št. 35105-0075/01-104/ŠKD, z dne 1. 3. 2002, za trgovino na drobno v PE Rogaški vrelci v Rogaški Slatini,
* Uporabno dovoljenje Upravne enote Šmarje pri Jelšah, št. 35105-0018/02-104/ŠKD, z dne 7. 8. 2002, za skladišče gotovih izdelkov in embalaže v PE Rogaški vrelci v Rogaški Slatini,
* Uporabno dovoljenje Upravne enote Šmarje pri Jelšah, št. 35105-0023/02-104/BJ, z dne 31. 7. 2002, za kotlarno in polnilnico CO2,
* Uporabno dovoljenje Upravne enote Šmarje pri Jelšah, št. 35125-16/2003-1/1404, z dne 24. 11. 2003, za skladiščno- proizvodni objekt v PE Rogaški vrelci v Rogaški Slatini in
* Uporabno dovoljenje Upravne enote Šmarje pri Jelšah, št. 35105-0074/02-104/BJ, z dne 10. 4. 2003, za centralno proizvodni objekt nalivalnice s pripadajočimi skladiščnimi prostori in tehnologijo v k.o. Rogaška Slatina.

Družba Droga Kolinska d. d. je poravnala vodno povračilo, kar izkazuje potrdilo Agencije Republike Slovenije za okolje.

Proti družbi Droga Kolinska d. d. ni uveden postopek prisilne poravnave, stečaja ali likvidacijski postopek in pobudnik za pridobitev koncesije ni prenehal poslovati na podlagi sodne ali druge prisilne odločbe, kar izhaja iz vpogleda v javne registre AJPES.

Iz vpogleda v zemljiško knjigo je razvidno, da je družba Droga Kolinska d. d. lastnica nepremičnine z ID znak 1164-764/3-0, na kateri se nahaja vrtina G-4/70.

Na podlagi vseh dokazil je razvidno, da družba Droga Kolinska d. d. izpolnjuje vse pogoje iz drugega odstavka 2. člena te uredbe za pridobitev koncesije za rabo podzemne vode za proizvodnjo pijač.